|  |  |
| --- | --- |
| Prvi.jpg  |   22. август 2013. **8/13**  |
|  |  |

|  |
| --- |
| **август 2013. године** |
| САОПШТЕЊЕ ЗА МЕДИЈЕ |

**Просјечна нето плата у јулу 803 КМ**

Највиша просјечна нето плата у подручју *Финансијске дјелатности и дјелатности осигурања* 1 297 КМ, најнижа у подручју *Дјелатности пружања смјештаја, припреме и послуживања хране, хотелијерство и угоститељство 522 КМ.*

Просјечна мјесечна нето платазапослених у Републици Српској,исплаћена у јулу 2013. године износи803 КМ, а просјечна мјесечна бруто плата 1 323 КМ.

Просјечна нето плата исплаћена у јулу 2013. године у односу на јун 2013. мања је реално за 0,8%, а у односу на просјечну нето плату у 2012. години, мања је реално за 1,1%.

Највиша просјечна нето плата у јулу 2013. године, посматрано по подручјима дјелатности, исплаћена је у подручју *Финансијске дјелатности и дјелатности осигурања* и износи 1 297 КМ, а најнижа у подручју *Дјелатности пружања смјештаја, припреме и послуживања хране, хотелијерство и угоститељство 522 КМ.*

У јулу 2013. године, у односу на јун 2013. године, највећи раст нето плате забиљежен је у подручјима *Умјетност, забава и рекреација* 4,5%, *Образовање* 2,1% и *Стручне, научне и техничке дјелатности* 1,3%. Смањење плате, у номиналном износу, забиљежено је у подручјима *Дјелатности здравствене заштите и социјалног рада* 5,5% и *Дјелатности пружања смјештаја припреме и послуживања хране 4,2%.*

 км



Графикон 1. Просјечнe нето платe запослених по мјесецима

**Мјесечна инфлација у јулу 2013. године -0,9%.**

Годишња инфлација (VII 2013/VII 2012.) 0,6%

Цијене производа и услуга, које се користе за личну потрошњу у Републици Српској, мјерене индексом потрошачких цијена, у јулу 2013. године у односу на јун 2013. године, у просјеку су ниже за 0,9%.

Овакво кретање резултат је нижих цијена појединих прехрамбених производа, па је у групи *Храна и безалкохолна пића* забиљежен пад цијена 2,3%.

У Одјељаку *Храна и безалкохолна пића* група *Храна* биљежипад 2,7% и то смањење цијена овај мјесец је забиљежено код свих подгрупа у овом одјељку осим код подгрупе остали прехрамбени производи, гдје је дошло до повећања цијена зачина (бибер и мљевена паприка, додатак јелима, со) за 1,3%. Тако је овај мјесец највеће снижење цијена забиљежено код поврћа 20,6%, код сунцокретовог уља 2,4%, пилетине 2,3%, тјестенине 1,8%, телетине 1,7%, свињетине 1,6%, ријечне и морске рибе 1,4%, бијелог брашна 1,2%, млијека 1,0%, јаја 1,0% и воћа 0,4%. У групи *Безалкохолних пића* цијене се у просјеку више за 0,3% усљед виших цијена минералне воде за 0,6%, кафе за 0,4% и газираних безалкохолних пића за 0,1%.

У одјељку *Одјећа и обућа* пад цијена од 2,9% настао је због нижих цијена одјеће и обуће усљед сезонских снижења.

У одјељку *Здравство* пад цијена од 0,1% настао је усљед нижих цијена појединих лијекова за 0,1%.

Раст цијена забиљежен је тек код 3 од укупно 12 одјељака и то код *Осталих добара и услуга*, *Рекреације и културе* и *Алкохолног пића и дувана.*

У одјељку *Остала добра и услуге* забиљежен је раст цијена 0,3% усљед виших цијена производа за личну његу (дезодоранси, лакови за косу, фарбе за косу) за 2,4%.

У одјељку *Рекреација и култура* забиљежен је раст цијена 0,2% због виших цијена путних аранжмана за 5,5% у сезони.

Раст цијена 0,1% који је забиљежен у одјељку *Алкохолна пића и дуван* настао је због повећања цијена Марлборо цигарета.

У одјељцима *Становање, Намјештај и покућство, Превоз, Комуникације, Образовање* и *Ресторани и хотели* цијене су у просјеку остале исте.

Цијене производа и услуга, којe се користе за личну потрошњу у Републици Српској, у јулу 2013. године у односу на исти мјесец 2012. године, више су у просјеку за 0,6%.

**Цијене произвођача индустријских производа на домаћем тржишту (VII 2013/VI 2013.) у просјеку ниже 0,1%**

Цијенe произвођачa индустријских производа на домаћем тржишту у јулу 2013. године у односу на јун 2013. у просјеку су ниже за 0,1%, у односу на јул 2012. више су за 0,3%, док су у односу на децембар 2012. у просјеку ниже за 0,5%.

Посматрано по намјени потрошње, у јулу 2013. године, у односу на јун 2013. године, цијене трајних производа за широку потрошњу у просјеку су више за 0,6%, цијене енергије за 0,1%, док су цијене интермедијарних производа у просјеку ниже за 0,4%, нетрајних производа за широку потрошњу за 0,2%, а цијене капиталних прозвода у просјеку су остале на истом нивоу.

Цијене интермедијарних производа, посматрано по намјени потрошње, у јулу 2013. године, у односу на јул 2012. године, у просјеку су више за 0,9%, цијене трајних производа за широку потрошњу за 0,3%, док су цијене капиталних прозвода у просјеку ниже за 0,5%, цијене нетрајних производа за широку потрошњу за 0,1%, а цијене енергије у просјеку су остале на истом нивоу.

Посматрано по подручјима индустријске производње (PRODCOM), цијене подручја (Б) вађење руда и камена у јулу 2013. године у односу на јун 2013. у просјеку су више за 1,4%, цијене подручја (Ц) прерађивачка индустрија у просјеку су ниже за 0,4%, док су цијене подручја (Д) *Производња и снабдијевање електричном енергијом, гасом, паром и климатизација*, у просјеку остале на истом нивоу.

У јулу 2013. године, у односу на јул 2012. године, цијене подручја *Вађење руда и камена* више су за 1,5%, цијене подручjа *Прерађивачка индустрија* за 0,3%, док суцијене подручјапроизводња и снабдијевање електричном енергијом, гасом, паром и климатизација у просјеку остале на истом нивоу.

**Цијене произвођача индустријских производа на страном тржишту**

**(VII 2013/VI 2013.) у просјеку више 0,3%**

Цијенe произвођачa индустријских производа на страном тржишту у јулу 2013. године у односу на јун 2013. године у просјеку су више за 0,3%, у односу на јул 2012. ниже су за 0,3% и у односу на децембар 2012. у просјеку су више за 1,5%.

Посматрано по намјени потрошње, у јулу 2013. године, у односу на јун 2013. цијене интермедијарних производа у просјеку су више зa 0,4%, цијене капиталних производа у просјеку су ниже зa 0,1%, док су цијене енергије као и цијене трајних производа за широку потрошњу и цијене нетрајних производа за широку потрошњу у просјеку остале на истом нивоу.

Цијене нетрајних производа за широку потрошњу, посматрано по намјени потрошње, у јулу 2013. године, у односу на јул 2012, у просјеку су више за 1,2%, док су цијене енергије у просјеку ниже за 2,8%, трајних производа за широку потрошњу за 2,3%, цијене капиталних производа за 0,4% и цијене интермедијарних производа ниже су за 0,1%.

Посматрано по подручјима индустријске производње (PRODCOM), цијене подручја (Б) вађење руда и камена у јулу 2013. године, у односу на јун 2013. у просјеку су више за 0,4% и цијене подручја (Ц) прерађивачка индустрија за 0,3%.

У јулу 2013, у односу на јул 2012, цијене подручја *Вађење руда и камена* у просјеку су више за 6,2%, док су цијене подручја *Прерађивачка индустрија* упросјеку ниже за 0,5%.

**Календарски пилагођена индустријска производња**

**(VII 2013/VII 2012) већа 20,9%**

Десезонирана индустријска производња (VII 2013/VI 2013.) већа 5,8%

Индекс запослених у индустрији (VII 2013/VI 2013.) већи 0,7%

**Календарски прилагођена индустријска производња** у јулу 2013. године у поређењу са јулом 2012. већа је 20,9%. У подручју *Вађења руда и камена* забиљежен је раст од 27,2%, у *Производњи и снабдијевању електричном енергијом, гасом, паром и климатизацији* раст од 20,4% и у *Прерађивачкој индустрији* раст од 12,0%. Календарски прилагођена производња енергије, у јулу 2013. у односу на јул 2012. године, већа је за 41,9%, трајних производа за широку потрошњу за 36,6% и нетрајних производа за широку потрошњу за 31,5%, производња интермедијарних производа је остала непромијењена, док је производња капиталних производа мања за 8,8%.

**Десезонирана индустријска производња** у јулу 2013. године у поређењу са јуном 2013. већа је за 5,8%. У подручју *Вађења руда и камена* забиљежен је раст од 12,7%, у *Производњи и снабдијевању електричном енергијом, гасом, паром и климатизацији* раст од 6,3% и у *Прерађивачкој индустрији* раст од 3,3%. Посматрано према главним индустријским групама по основу економске намјене производа, десезонирана производња енергије већа је за 14,6%, нетрајних производа за широку потрошњу за 5,3%, трајних производа за широку потрошњу за 4,7% и интермедијарних производа за 3,6%, док је производња капиталних производа мања за 21,2%.

**Број запослених у индустрији** у јулу 2013. године у односу на јун 2013. већи је за 0,7%.

Укупан број запослених у индустрији у периоду јануар - јул 2013. године у поређењу са истим периодом прошле године мањи је за 0,4%, при чему је у подручју *Производња и снабдијевање електричном енергијом, гасом, паром и климатизацији* остварен раст од 2,6% и у подручју *Вађење руда и камена* раст од 0,4%, док је у подручју *Прерађивачка индустрија* забиљежен пад броја запослених од 0,9%.

Графикон 2. Индекси индустријске производње, јануар 2009. – јул 2013. (∅2010=100)

**Покривеност увоза извозом у 2012. години 52,9% - КОНАЧНИ ПОДАЦИ**

Увоз (2012/2011.) смањен 2,0%

У оквиру укупно остварене робне размјене Републике Српске са иностранством у 2012. години, проценат покривености увоза извозом износио је 52,9%. Спољнотрговински робни дефицит износио је 2 милијардe 113 милиона КМ.

У 2012. години остварен је извоз у вриједности од 2 милијарде 375 милиона КМ, што је за 7,3% мање у односу на 2011. годину. Увоз је, у 2012. години износио 4 милијарде 488 милиона КМ, што је за 2,0% мање у односу на 2011. годину.

У погледу географске дистрибуције робне размјене Републикe Српскe са иностранством, у 2012. години највише се извозило у Италију и то у вриједности од 381 милион КМ, односно 16,0%, те у Србију, у вриједности од 371 милион КМ, односно 15,6% од укупног оствареног извоза.

У 2012. години највише се увозило из Русије и то у вриједности од милијарду и 165 милиона КМ, односно 26,0% и из Србије, у вриједности од 770 милиона КМ, односно 17,2% од укупно оствареног увоза.

У 2012, највише су се извозила нафтна уља и уља добијена од битуменозних минерала (осим сирових) са укупном вриједношћу од 288 милиона КМ, што износи 12,1% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од милијарду и 196 милиона КМ, што износи 26,7% од укупног увоза.

**Извоз (I-VII 2013/I-VII 2012) повећан 6,0%**

Покривеност увоза извозом (у периоду I-VII 2013) 59,2%

У јулу 2013. године, остварен је извоз у вриједности 242 милиона КМ и увоз у вриједности од 400 милиона КМ.

У оквиру укупно остварене робне размјене Републике Српске са иностранством у јулу ове године, проценат покривености увоза извозом износио је 60,5%.

У периоду јануар - јул 2013. остварен је извоз у вриједности од милијарду и 482 милиона КМ, што је за 6,0% више у односу на исти период претходне године. Увоз је, у истом периоду, износио 2 милијарде 504 милиона КМ, што је за 2,7% мање у односу на исти период претходне године.

Проценат покривености увоза извозом за првих седам мјесеци текуће године износио је 59,2%, док је спољнотрговински робни дефицит износио милијарду и 22 милиона КМ.

У погледу географске дистрибуције робне размјене Републикe Српскe са иностранством, у периоду
јануар - јул 2013. године, највише се извозило у Италију и то у вриједности од 237 милиона КМ, односно 16,0%, те у Србију 216 милиона КМ, односно 14,6% од укупног оствареног извоза.

У истом периоду, највише се увозило из Русије и то у вриједности од 644 милиона КМ, односно 25,7% и из Србије, у вриједности од 419 милиона КМ, односно 16,7% од укупно оствареног увоза.

Посматрано по групама производа, у периоду јануар - јул 2013. године, највеће учешће у извозу остварују нафтна уља и уља добиjена од битуменозних минерала (осим сирових) са укупном вриједношћу од 133 милиона КМ, што износи 9,0% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 632 милиона КМ, што износи 25,3% од укупног увоза.

хиљ. КМ

2013

2012

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада** Владимир Копривицаvladimir.koprivica@rzs.rs.ba |
| **Статистика цијена** Биљана ТешићBiljana.tesic@rzs.rs.baЈасминка Милићjasminka.milic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |